Emil Hácha
Emil Dominik Josef Hácha (Trhové Sviny, 12. srpnja 1872. — Prag, 27. lipnja 1945.) bio je pravnik, predsednik Čehoslovačke od 1938. do 1939. i predsednik nacističke satelitske tvorevine, Protektorata Češke i Moravske od 1939. do 1945. godine.

Rođen je 1872. godine u selu Trhovže Svini, Austro-Ugarska. Završio je studij prava na Praškom univerzitetu 1896. godine. Po izbijanju Prvog svetskog rata, bio je sudija u Vrhovnom administrativnom sudu u Beču. Bio je jedan od najcenjenijih pravnika u međuratnoj Čehoslovačkoj, prevodilac knjiga s engleskog, kolekcionar umetnina i pesnik.

Nakon Minhenskog sporazuma 1938. godine, Edvard Beneš podneo je ostavku na mestu predsednika, a nasledio ga je Hacha 30. novembra. Uveče 14. marta 1939. godine, Adolf Hitler je pozvao Hachu u posetu i u 1:30 časova mu objavio da u ovom trenutku nemačke snage vrše invaziju na Čehoslovačku. Ponudio mu je dve opcije: prvu, u kojoj će nemačka prisutnost u zemlji biti u razumnim granicama, te određen stepen autonomije za Čehoslovačku, ili u slučaju otpora, koji će da bude slomljen bez milosti. Hacha je pretrpeo srčani udar oko 4 časa ujutro, jer mu je Herman Gering zapretio bombardovanjem Praga, i naposletku priznao kapitulaciju.

Po okupaciji ostataka Čehoslovačke 16. marta, Hacha je ostao predsednik, ali je zakletvu sada položio Hitleru. Ubrzo je izgubio svaki uticaj u Protektoratu i bio obična marioneta nemačkih okupatora.

Dana 9. maja 1945. godine, Crvena armija je oslobodila Prag, obnovljena je Čehoslovačka, a Hacha je uhapšen 14. maja i prebačen u zatvorsku bolnicu na Pankracu. Umro je 27. juna iste godine, pod još neutvrđenim okolnostima. Bio je sahranjen u neobeleženom grobu na groblju Vinohradi, koji je posle 1990-ih obeležen.

Eksterni linkovi
 Zapis francuskih veleposlanika o negodovanju Emila Háche da preda Češku Njemačkoj
 Háchov izvještaj 15. 3. nakon sastanka u Berlinu
 Složena ostavština predsjednika kojeg bi mnogi rado zaboravili

Češki političari
Predsjednici Čehoslovačke
Antikomunisti
Kvislinzi
Protektorat Češka i Moravska